ન માત્ર મગફળી પરંતુ મગફળીના બારદાનમાં પણ કૌભાંડ હોવાનો દાવો કોંગ્રેસ દ્વારા કરવામાં આવ્યો હતો. કોંગ્રેસના અનુસાર, ગુજરાતમાં મગફળી કાંડમાં એક બાદ એક નવા વળાંક આવી રહ્યા છે ત્યારે હવે મગફળી ભરવા માટે ખરદીવામાં આવેલા બારદાનની ખરીદીમાં પણ કૌભાંડ હોવાનુ ખુલી રહ્યુ છે. કાંગ્રેસ પ્રવક્તા મનિષ દોશીના કહેવા પ્રમાણે મગફળી ભરવા માટે કુલ રૂ.૧૩૮ કરોડના ખર્ચે રાજ્યના મુખ્યમંત્રીના નજીક સંકળાયેલા કોલકત્તાની ફેક્ટરીમાંથી ૧ કરોડ ૯૪ લાખ બારદાન ખરીદી જે ગુજરાતની એક કંપનીને સપ્લાય કરવામાં આવ્યા હતા અને આ બારદાનનો જથ્થો ગુજકોટને મળેલ છે.